ปลัดกระทรวงการท่องเที่ยวและกีฬาเผยครม.เห็นชอบให้ปรับปรุงมาตรการทางภาษีกระตุ้นเที่ยวเมืองรอง ขณะที่ 6 เดือนแรกของปี 61 กระจายรายได้สู่เมืองรองแล้วกว่า 1 แสนล้านบาท
ปลัดกระทรวงการท่องเที่ยวและกีฬา เปิดเผย ครม.เห็นชอบให้ปรับปรุงมาตรการทางภาษีให้ครอบคลุมบ้านพัก เพื่อกระตุ้นเศรษฐกิจและการท่องเที่ยวในเมืองรอง

นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา เปิดเผยถึงมาตรการภาษีเพื่อสนับสนุนการท่องเที่ยวในจังหวัดท่องเที่ยวเมืองรอง ว่า เพื่อเป็นการกระตุ้นเศรษฐกิจและการท่องเที่ยวภายในประเทศของนักท่องเที่ยวชาวไทยในพื้นที่เมืองรองทั้ง 55 จังหวัด โดยนักท่องเที่ยวสามารถนำค่าใช้จ่ายที่เกิดขึ้นจากการท่องเที่ยวในพื้นที่เมืองรองมาใช้แสดงเพื่อลดหย่อนภาษีได้ตามความเป็นจริงสูงสุดไม่เกิน 15,000 บาท โดย 6 เดือนแรกของปี 2561 สามารถกระจายรายได้ที่เกิดจากการท่องเที่ยวสู่เมืองรองแล้วกว่า 1 แสนล้านบาท 

ทั้งนี้ ครม.มีมติเห็นชอบให้ปรับปรุงมาตรการทางภาษีให้ครอบคลุมบ้านพักที่มีจำนวนห้องพักรวมกันไม่เกิน 4 ห้อง และมีจำนวนผู้พักรวมกันไม่เกิน 20 คน ให้ได้รับสิทธิประโยชน์ทางภาษีด้วย ทั้งนี้เพื่อผลักดันให้เกิดการเดินทางท่องเที่ยวในชุมชน และเมืองรอง ซึ่งจะทำให้ชุมชนมีรายได้เพิ่มขึ้นอย่างไรก็ตามคาดว่าในปีนี้จะมีเม็ดเงินที่เกิดจาการท่องเที่ยวเข้าสู่ระบบเศรษฐกิจประมาณ 3 ล้านล้านบาท